The Accidental Honeymoon

The Accidental Honeymoon er en amerikansk stumfilm fra 1918, regissert av Léonce Perret.

Handling 
Unge Kitty flykter hjemmefra, for å unngå å gifte seg med en mann som hun ikke er glad i. Men bilen hennes bryter sammen på en øde landevei og hun møter Robert, en ung artist som nettopp har blitt avvist av en kvinne han elsket vanvittig. Robert planlegger derfor å begå selvmord, ved å legge seg på jernbane-skinnene. Men når han får øye på Kitty som har fått problemer, bestemmer han seg for å hjelpe henne først.

De får snart bilen i gang igjen, men den går tom for bensin foran et våningshus. Bonden, som feilaktig tror at de to er gift, lar dem dele soverom for natten. Neste morgen dukker faren til Kitty, opp og leter etter henne. Men han oppdager at hun har tilbrakt natten sammen med en fremmed mann. Det oppstår dermed en rekke komplikasjoner.

Skuespillere 
 Robert Warwick som Robert Courtland
 Elaine Hammerstein som Kitty Grey
 Frank McGlynn Sr. som bonden Perkins
 Blanche Craig som moren til Perkins
 Frank Norcross som faren til Kitty
 Edward Kimball som Roland Edwards
 Jeanne Méa som en rektor
 Emily Lorraine som en lærer
 Walter Hiers som Jimmy

Referanser

Eksterne lenker 

Stumfilmer fra USA
Filmer fra 1918